
Evropski parlament,
–	ob upoštevanju stališča Sveta v prvi obravnavi (09663/1/2025 – C10‑0251/2025),
–	ob upoštevanju mnenja Evropskega ekonomsko-socialnega odbora z dne 13. decembra 2023[footnoteRef:1], [1:  	UL C, C/2024/1577, 5.3.2024, ELI: http://data.europa.eu/eli/C/2024/1577/oj.] 

–	ob upoštevanju svojega stališča v prvi obravnavi[footnoteRef:2] o predlogu Komisije Evropskemu parlamentu in Svetu (COM(2023)0462), [2:  	UL C, C/2025/1032, 27.2.2025, ELI: http://data.europa.eu/eli/C/2025/1032/oj.] 

–	ob upoštevanju člena 294(7) Pogodbe o delovanju Evropske unije,
–	ob upoštevanju začasnega dogovora, ki ga je odobril pristojni odbor v skladu s členom 75(4) Poslovnika,
–	ob upoštevanju člena 68 Poslovnika,
–	ob upoštevanju priporočila za drugo obravnavo Odbora za notranji trg in varstvo potrošnikov (A10‑0227/2025),
1.	odobri stališče Sveta v prvi obravnavi;
2.	je seznanjen z izjavo Komisije, priloženo tej resoluciji, ki bo objavljena v seriji C Uradnega lista Evropske unije;
3.	ugotavlja, da je akt sprejet v skladu s stališčem Sveta;
4.	naroči svoji predsednici, naj skupaj s predsednikom Sveta podpiše akt v skladu s členom 297(1) Pogodbe o delovanju Evropske unije;
5.	naroči svojemu generalnemu sekretarju, naj, potem ko je bilo preverjeno, da so bili vsi postopki pravilno zaključeni, podpiše akt in ga v soglasju z generalno sekretarko Sveta da objaviti v Uradnem listu Evropske unije;
6.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.

PRILOGA K ZAKONODAJNI RESOLUCIJI
IZJAVA KOMISIJE OB SPREJETJU UREDBE (EU) 2025/2509
[bookmark: _Hlk196383635]Komisija redno in sistematično ocenjuje pojavljanje nevarnih kemikalij v igračah ob upoštevanju razpoložljivih znanstvenih dokazov, da bi prilagodila mejne vrednosti ali pogoje za prisotnost določenih kemičnih snovi ali zmesi v igračah v skladu s členom 46 Uredbe (EU) 2025/2509 o varnosti igrač. V ta namen bo Komisija od Evropske agencije za kemikalije v 12 mesecih od začetka veljavnosti te uredbe zahtevala mnenje o varnosti nitrozaminov in nitrozabilnih snovi v igračah z vidika splošne izpostavljenosti. Prav tako bo v ta namen od Evropske agencije za kemikalije v 24 mesecih od začetka veljavnosti te uredbe zahtevala mnenje o varnosti svinca, kadmija, živega srebra in kroma (VI) v igračah z vidika splošne izpostavljenosti.

